CELEX: 32016D2240
Language: da
Date: 2016-12-12 00:00:00
Title: Rådets afgørelse (FUSP) 2016/2240 af 12. december 2016 om ændring af afgørelse 2012/389/FUSP om Den Europæiske Unions mission vedrørende regional flådekapacitetsopbygning på Afrikas Horn (EUCAP NESTOR)

13.12.2016   
            
            
               DA
            
            
               Den Europæiske Unions Tidende
            
            
               L 337/18
            
         RÅDETS AFGØRELSE (FUSP) 2016/2240
   af 12. december 2016
   om ændring af afgørelse 2012/389/FUSP om Den Europæiske Unions mission vedrørende regional flådekapacitetsopbygning på Afrikas Horn (EUCAP NESTOR)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 28, artikel 42, stk. 4, og artikel 43, stk. 2,
   under henvisning til forslag fra Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:
   
               (1)
            
            
               Rådet vedtog den 16. juli 2012 afgørelse 2012/389/FUSP (1) om Den Europæiske Unions mission vedrørende regional flådekapacitetsopbygning på Afrikas Horn (EUCAP NESTOR).
            
         
               (2)
            
            
               Rådet vedtog den 22. juli 2014 afgørelse 2014/485/FUSP (2) om ændring af afgørelse 2012/389/FUSP og om forlængelse af EUCAP NESTOR indtil den 12. december 2016.
            
         
               (3)
            
            
               En holistisk og omfattende strategisk revision af FSFP's engagement i Somalia og på Afrikas Horn førte til den konklusion, at EUCAP NESTOR bør fokusere på Somalia, og at dens betegnelse derfor bør ændres til EUCAP Somalia, og dens mandat bør tilpasses og forlænges indtil december 2018.
            
         
               (4)
            
            
               Afgørelse 2012/389/FUSP, herunder om nødvendigt missionens opgaver og mål, bør evalueres i løbet af 2017.
            
         
               (5)
            
            
               Det referencebeløb, der er fastsat til at dække perioden indtil den 12. december 2016, er tilstrækkeligt til at dække perioden indtil den 28. februar 2017, hvor detaljerede oplysninger om de finansielle behov i forbindelse med den nye tilgang bør være tilgængelige, således at der kan fastsættes et referencebeløb for den efterfølgende periode —
            
         VEDTAGET DENNE AFGØRELSE:
   Artikel 1
   Afgørelse 2012/389/FUSP ændres således:
   
               1)
            
            
               I titlen og i hele teksten ændres navnet »EUCAP NESTOR« til »EUCAP Somalia«.
            
         
               2)
            
            
               Artikel 1 affattes således:
               »Artikel 1
               Mission
               Unionen opretter en kapacitetsopbyggende mission i Somalia (EUCAP Somalia).«
            
         
               3)
            
            
               Artikel 2 affattes således:
               »Artikel 2
               Missionsbeskrivelse
               EUCAP Somalia bistår Somalia med at styrke sin kapacitet inden for maritim sikring for at sætte det i stand til at håndhæve søretten mere effektivt.«
            
         
               4)
            
            
               Artikel 3 affattes således:
               »Artikel 3
               Mål og opgaver
               1.   For at opfylde missionsbeskrivelsen i artikel 2 skal EUCAP Somalia:
               
                           a)
                        
                        
                           øge Somalias kapacitet til at håndhæve civil søret for at udøve effektiv maritim forvaltning af dets kystlinjer, indre farvande, territorialfarvande og eksklusive økonomisk zoner
                        
                     
                           b)
                        
                        
                           navnlig styrke Somalias kapacitet til at udføre fiskeriinspektioner og -håndhævelse, sikre eftersøgning og redning til søs, bekæmpe smugling og piratvirksomhed og bevogte kystzonen til lands og til søs
                        
                     
                           c)
                        
                        
                           forfølge disse mål ved at støtte de somaliske myndigheder i udviklingen af den nødvendige lovgivning og etableringen af de nødvendige retslige myndigheder og ved at sørge for nødvendige mentorordninger, rådgivning, uddannelse og udstyr til Somalias håndhævende enheder med hensyn til civil søret.
                        
                     2.   For at nå disse mål handler EUCAP Somalia i overensstemmelse med de retningslinjer og opgaver, der er fastsat i de operative planlægningsdokumenter godkendt af Rådet.
               3.   EUCAP Somalia har ingen udøvende funktioner.«
            
         
               5)
            
            
               Artikel 13, stk. 1, sidste afsnit, affattes således:
               »Det finansielle referencegrundlag til dækning af udgifterne i forbindelse med EUCAP Somalia for perioden fra den 16. december 2015 til den 28. februar 2017 udgør 12 000 000 EUR.«
            
         
               6)
            
            
               Artikel 16, stk. 2, affattes således:
               »Den anvendes indtil den 31. december 2018.«
            
         Artikel 2
   Denne afgørelse træder i kraft på dagen for vedtagelsen.
   
      Udfærdiget i Bruxelles, den 12. december 2016.
      
         
            På Rådets vegne
         
         F. MOGHERINI
         
            Formand
         
      
   
   
      (1)  Rådets afgørelse 2012/389/FUSP af 16. juli 2012 om Den Europæiske Unions mission vedrørende regional flådekapacitetsopbygning på Afrikas Horn (EUCAP NESTOR) (EUT L 187 af 17.7.2012, s. 40).
   
      (2)  Rådets afgørelse 2014/485/FUSP af 22. juli 2014 om ændring af afgørelse 2012/389/FUSP om Den Europæiske Unions mission vedrørende regional flådekapacitetsopbygning på Afrikas Horn (EUCAP NESTOR) (EUT L 217 af 23.7.2014, s. 39).